9.1.pielikums

Latvijas Investīciju un attīstības aģentūras  
iekšējiem noteikumiem Nr. 1.1-29.1/2025/11

**Pārbaudes lapā Nr. 3.1. iekļauto kritēriju vērtēšanas procedūra**

|  |  |  |  |
| --- | --- | --- | --- |
| **Nr.** | **Kritēriji** | **Procedūra** | **Informācijas avots** |
| 1. | Maksājuma pieprasījums iesniegts par ārvalstu filmas uzņemšanas Latvijā attiecināmajām izmaksām ne vēlāk kā triju mēnešu laikā pēc filmas filmēšanas beigām Latvijā vai ne vēlāk kā līdz konkrētā kalendārā gada 15. novembrim. | Pārbauda, vai maksājuma pieprasījums (turpmāk - MP) ir iesniegts, reģistrēts un pieejams elektroniski valsts platformā biznesa attīstībai [www.business.gov.lv](http://www.business.gov.lv) (turpmāk - [www.business.gov.lv](http://www.business.gov.lv)).  Pārbauda, vai:   1. MP par konkrētajā kalendārajā gadā piešķirto līdzfinansējumu ir iesniegts Aģentūrā triju mēnešu laikā pēc filmas filmēšanas beigām Latvijā, bet ne vēlāk kā līdz konkrētā kalendārā gada 15. novembrim; 2. ja filmu projekta īstenošana turpinās arī:  * otrajā gadā, tad otrais MP par attiecināmo izmaksu periodu no pirmā filmēšanas gada 16. novembra ir iesniegts Aģentūrā triju mēnešu laikā pēc filmas filmēšanas beigām Latvijā, bet ne vēlāk kā līdz otrā gada 15. novembrim; * trešajā gadā, tad trešais MP par attiecināmo izmaksu periodu no otrā filmēšanas gada 16. novembra ir iesniegts Aģentūrā triju mēnešu laikā pēc filmas filmēšanas beigām Latvijā, bet ne vēlāk kā līdz trešā gada 15. novembrim.   Pārbauda, vai MP ir iesniegusi līdzfinansējuma saņēmēja paraksttiesīgā persona saskaņā ar „Lursoft” datiem. Informāciju pārbauda Lursoft pilnās izziņas sadaļā “Valde” un “Prokūru saraksts”. MP pievieno izdruku (PDF formātā) no Lursoft (izdrukai jāsatur informācija – atbalsta saņēmēja nosaukums, uzņēmējdarbības forma, reģistrācijas numurs, juridiskā adrese, informācija par likvidācijas procesiem, aktuālajiem maksātnespējas procesiem, pamatkapitālu, darbības veidu, dalībnieku sarakstu).  Ja MP nav iesniegusi paraksttiesīgā persona, pārbauda, vai projekta iesniegumam vai MP ir pievienota pilnvara, kas parakstīta ar drošu elektronisko parakstu.  Ja projekta iesniegumam vai MP nav pievienota pilnvara, kas parakstīta ar drošu elektronisko parakstu, tad, tiek lūgts iesniegt pilnvaru, nosakot termiņu konstatēto trūkumu novēršanai. | 1. [www.business.gov.lv](http://www.business.gov.lv) 2. MP 3. Lursoft |
| 2. | Līdzfinansējuma saņēmējam saskaņā ar Valsts ieņēmumu dienesta (turpmāk - VID) administrēto nodokļu (nodevu) parādnieku datubāzē pieejamo informāciju nav VID administrēto nodokļu (nodevu) parādi, tai skaitā valsts sociālās apdrošināšanas obligāto iemaksu parādu, kas kopsummā pārsniedz 1000 *euro*, izņemot nodokļu maksājumus, kuru maksāšanas termiņš saskaņā ar likuma "Par nodokļiem un nodevām" 24. panta pirmo, 1.3 un 1.7 daļu ir pagarināts, sadalīts termiņos, atlikts vai atkārtoti sadalīts termiņos. | Pārbauda, vai līdzfinansējuma saņēmējam saskaņā ar VID administrēto nodokļu (nodevu) parādnieku datubāzē pieejamo informāciju MP iesniegšanas dienā vai vēlāk nav nodokļu vai nodevu parādi, kas pārsniedz 1000 *euro,* izņemot nodokļu maksājumus, kuru maksāšanas termiņš saskaņā ar likuma "Par nodokļiem un nodevām" 24. panta pirmo, 1.3 un 1.7 daļu ir pagarināts, sadalīts termiņos, atlikts vai atkārtoti sadalīts termiņos.  Ja līdzfinansējuma saņēmējam saskaņā ar VID administrēto nodokļu (nodevu) parādnieku datubāzē pieejamo informāciju uz pēdējo pieejamo aktualizācijas datumu MP iesniegšanas dienā vai vēlāk ir nodokļu vai nodevu parādi, kas pārsniedz 1000 *euro,* izņemot nodokļu maksājumus, kuru maksāšanas termiņš saskaņā ar likuma "Par nodokļiem un nodevām" 24. panta pirmo, 1.3 un 1.7 daļu ir pagarināts, sadalīts termiņos, atlikts vai atkārtoti sadalīts termiņos*,* tad, pieprasot papildu informāciju MP izvērtēšanai, tiek lūgts 10 darba dienu laikā nomaksāt nodokļu (nodevu) parādu un par nomaksu informēt Aģentūru.  VID izziņa par nodokļu (nodevu) parādu neesamību jāpievieno iekšējo noteikumu 8.1. pielikumam "Pārbaudes lapa Nr. 3.1. maksājuma pieprasījuma izvērtēšanai par atbilstību vērtēšanas kritērijiem" (turpmāk – PL Nr. 3.1.). | 1. VID administrēto nodokļu (nodevu) parādnieku datu bāze; 2. MP |
| 3. | Ja komercdarbības atbalsts tiek piešķirts saskaņā ar Komisijas regulu Nr. 651/2014, līdzfinansējuma saņēmējs, apvienojot ar citas atbalsta programmas vai *ad-hoc* atbalsta projekta ietvaros piešķirto finansējumu, tai skaitā, par tām pašām attiecināmām izmaksām un ar *de minimis* atbalstu, ievērojot nosacījumu, ka šīs piešķirtais finansējums kopā ar citas atbalsta programmas vai *ad-hoc* atbalsta projekta ietvaros piešķirto finansējumu nepārsniedz maksimāli pieļaujamo atbalsta intensitāti, kas noteikta Komisijas regulas Nr.651/2014 54.panta 6. vai 7. "a" punktā. | Ja līdzfinansējuma saņēmējam netiek piešķirts komercdarbības atbalsts saskaņā ar Komisijas regulu Nr. 651/2014, kritērijs netiek vērtēts un PL Nr. 3.1. tiek veikta atzīme pie "N/a".  Pārbauda, vai līdzfinansējuma saņēmējs ir aizpildījis MP sadaļu “Informācija par līdzfinansējuma saņēmēja saņemto citu komercdarbības atbalsta finansējumu filmas projektam”. Ja minētā sadaļa nav aizpildīta, tiek secināts, ka līdzfinansējuma saņēmējs piešķirto atbalstu nekumulēs ar citu atbalstu, attiecīgi kritērijs netiek vērtēts un PL Nr. 3.1. tiek veikta atzīme pie "N/a".  Ja Aģentūras sniegtais līdzfinansējums, saskaņā ar Komisijas regulu Nr. 651/2014, tiek apvienots ar citas atbalsta programmas vai *ad-hoc* atbalsta projekta ietvaros piešķirto finansējumu, tai skaitā, par tām pašām attiecināmām izmaksām un ar *de minimis* atbalstu, tad pārbauda, vai sniegtais līdzfinansējums nepārsniedz maksimāli pieļaujamo atbalsta intensitāti, kas noteikta Komisijas regulas Nr.651/2014 54.panta 6. vai 7. "a" punktā.  Līdzfinansējumu var apvienot ar citas atbalsta programmas vai *ad-hoc* atbalsta projekta ietvaros piešķirto finansējumu, tai skaitā, par tām pašām attiecināmām izmaksām un ar *de minimis* atbalstu, ja atbalsta intensitāte nepārsniedz 50% no ārvalstu filmas projekta kopējām attiecināmajām izmaksām Latvijā. Atbilstoši Komisijas regulas Nr.  651/2014  54. panta 7. “a” punktā minētajam, atbalsta intensitāti var palielināt līdz 60 % no ārvalstu filmas projekta kopējām attiecināmajām izmaksām Latvijā kopražojumiem, kurus finansē vairāk nekā viena dalībvalsts un kuros piedalās producētāji no vairāk nekā vienas dalībvalsts. | 1. www.business.gov.lv 2. MP 3. Kino centra, Valsts kultūrkapitāla fonda un Rīgas pilsētas pašvaldības Rīgas investīciju un tūrisma attīstības aģentūras sniegtā informācija. |
| 4. | Ja komercdarbības atbalsts tiek piešķirts saskaņā ar Komisijas regulu Nr. 2023/2381, kumulācija ar citu *de minimis* atbalstu, tai skaitā attiecībā uz vienām un tām pašām attiecināmajām izmaksām, nepārsniedz Komisijas regulas Nr.2023/2831 3. panta 2. punktā noteikto attiecīgo robežlielumu, kā arī kumulācija ar citu komercdarbības atbalstu, tai skaitā attiecībā uz vienām un tām pašām attiecināmajām izmaksām, vai citu valsts atbalstu tam pašam riska finansējuma pasākumam, nepārsniedz attiecīgā maksimālā atbalsta intensitāti vai atbalsta summu, kāda noteikta komercdarbības atbalsta programmā, *ad-hoc* lēmumā vai Eiropas Komisijas lēmumā. Ja *de minimis* atbalsts, par vienām un tām pašām izmaksām, tiek apvienots ar citu *de minimis* atbalstu, pēc atbalstu apvienošanas atbalsta vienībai vai izmaksu pozīcijai attiecīgā maksimālā atbalsta intensitāte nepārsniedz 100 %. | Ja līdzfinansējuma saņēmējam netiek piešķirts komercdarbības atbalsts saskaņā ar Komisijas regulu Nr. 2023/2381, kā arī, ja ārvalstu filmas projekts ir iesniegts Aģentūrā ārvalstu filmu un Dižpasākumu atlases konkursa 1.kārtas ietvaros, kritērijs netiek vērtēts un PL Nr. 3.1. tiek veikta atzīme pie "N/a".  Ja līdzfinansējuma saņēmējam tiek piešķirts komercdarbības atbalsts saskaņā ar Komisijas regulu Nr. 2023/2381, pārbauda, vai līdzfinansējuma saņēmējs ir aizpildījis MP sadaļu “Informācija par līdzfinansējuma saņēmēja saņemto citu komercdarbības atbalstu filmas projektam”. Ja minētā sadaļa nav aizpildīta, tiek secināts, ka līdzfinansējuma saņēmējs piešķirto atbalstu nekumulēs ar citu atbalstu, attiecīgi kritērijs netiek vērtēts un PL Nr. 3.1. tiek veikta atzīme pie "N/a".    Ja līdzfinansējuma saņēmējam tiek piešķirts komercdarbības atbalsts saskaņā ar Komisijas regulu Nr. 2023/2381 un tas ir aizpildījis iepriekš minēto sadaļu, tiek vērtēts, vai kumulējot piešķirto atbalstu ar citu de minimis atbalstu, tai skaitā attiecībā uz vienām un tām pašām attiecināmajām izmaksām, netiek pārsniegts Komisijas regulas Nr.2023/2831 3. panta 2. punktā noteiktais robežlielums - 300 000 EUR, kā arī kumulējot ar citu komercdarbības atbalstu, tai skaitā attiecībā uz vienām un tām pašām attiecināmajām izmaksām, vai citu valsts atbalstu tam pašam riska finansējuma pasākumam, netiek pārsniegta attiecīgā maksimālā atbalsta intensitāte vai atbalsta summa, kāda noteikta komercdarbības atbalsta programmā, ad-hoc lēmumā vai Eiropas Komisijas lēmumā. De minimis atbalstu ar citu de minimis atbalstu par vienām un tām pašām izmaksām var apvienot, ja pēc atbalstu apvienošanas atbalsta vienībai vai izmaksu pozīcijai attiecīgā maksimālā atbalsta intensitāte nepārsniedz 100 %. | MP |
| 5. | Līdzfinansējuma saņēmējam, t.sk. īpašniekiem, valdes locekļiem, patiesā labuma guvējiem, pārstāvēttiesīgām personām, mātes vai meitas uzņēmumiem, un ārvalstu producentam, t.sk. atbilstoši projekta iesniegumā norādītajai pieejamajai informācijai par tā īpašniekiem, pārstāvēttiesīgām personām u. tml., nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas. | Pārbauda, vai līdzfinansējuma saņēmējam, t.sk. īpašniekam, valdes locekļiem, patiesā labuma guvējiem, pārstāvēttiesīgām personām, mātes vai meitas uzņēmumiem, un ārvalstu producentam, t.sk. atbilstoši projekta iesniegumā norādītajai pieejamajai informācijai par tā īpašniekiem, pārstāvēttiesīgām personām u. tml., nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.  Sagatavo Lursoft AML izziņas vai izziņas no Lursoft sadaļas "Sankciju katalogs" gan par līdzfinansējuma saņēmēju, gan ārvalstu producentu un pievieno pie PL Nr. 3.1. | 1. MP 2. Projekta iesniegums 3. Lursoft sadaļa “Sankciju katalogs” <https://sankcijas.lursoft.lv/> vai Lursoft AML izziņa |
| 6. | Ja komercdarbības atbalsts tiek piešķirts saskaņā ar Komisijas regulu Nr. 651/2014, projekta īstenošanas darbi nav uzsākti pirms projekta iesnieguma iesniegšanas Aģentūrā. | Ja līdzfinansējuma saņēmējam netiek piešķirts komercdarbības atbalsts saskaņā ar Komisijas regulu Nr. 651/2014, kritērijs netiek vērtēts un PL Nr. 3.1. tiek veikta atzīme pie "N/a".  Ja komercdarbības atbalsts tiek piešķirts saskaņā ar Komisijas regulu Nr. 651/2014, pārbauda, vai atbilstoši projekta iesnieguma sadaļā “Termiņi projekta īstenošanai Latvijā” norādītajam projekta īstenošanas laikam, kā arī atbilstoši citiem MP pievienotajiem dokumentiem, t.sk. pakalpojuma līgumiem, uz projekta iesnieguma iesniegšanas dienu nav uzsākta attiecīgās filmas uzņemšana Latvijā un veiktas projektā paredzētās izmaksas.  Ja kāds no pakalpojuma līgumiem ir noslēgts pirms projekta iesniegšanas, izrakstīti rēķini, veikti maksājumi un līgumā nav atruna, ka filmēšanas darbi tiks uzsākti pēc projekta iesniegšanas, tad ir uzskatāms, ka projekta īstenošanas darbi ir uzsākti pirms projekta iesnieguma iesniegšanas Aģentūrā. | 1. www.business.gov.lv 2. MP |
| 7. | Ja komercdarbības atbalsts tiek piešķirts saskaņā ar Komisijas regulu Nr. 2023/2381, projekta īstenošanas darbi nav uzsākti pirms projekta iesnieguma iesniegšanas Aģentūrā kalendārā gada 1.janvāra. | Ja līdzfinansējuma saņēmējam netiek piešķirts komercdarbības atbalsts saskaņā ar Komisijas regulu Nr. 2023/2381, kā arī, ja ārvalstu filmas projekts ir iesniegts Aģentūrā ārvalstu filmu un Dižpasākumu atlases konkursa 1.kārtas ietvaros, kritērijs netiek vērtēts un PL Nr. 3.1. tiek veikta atzīme pie "N/a".  Ja komercdarbības atbalsts tiek piešķirts saskaņā ar Komisijas regulu Nr. 2023/2381, pārbauda, vai atbilstoši [www.business.gov.lv](http://www.business.gov.lv) norādītajam projekta iesnieguma saņemšanas datumam Aģentūrā, kā arī atbilstoši citiem MP pievienotajiem dokumentiem, t.sk. pakalpojuma līgumiem, uz projekta iesnieguma iesniegšanas Aģentūrā kalendārā gada 1.janvāri nav uzsākta attiecīgās filmas uzņemšana Latvijā un veiktas projektā paredzētās izmaksas.    Ja kāds no pakalpojuma līgumiem ir noslēgts, izrakstīti rēķini, veikti maksājumi pirms projekta iesnieguma iesniegšanas Aģentūrā kalendārā gada 1.janvāra un līgumā nav atruna, ka filmēšanas darbi tiks uzsākti pēc projekta iesniegšanas, tad ir uzskatāms, ka projekta īstenošanas darbi ir uzsākti pirms iesnieguma iesniegšanas Aģentūrā un izmaksas, kas radušās pirms norādītā termiņa nav attiecināmas. | 1)[www.business.gov.lv](http://www.business.gov.lv)  2) MP |
| 8. | Filma pilnībā vai daļēji tika uzņemta Latvijā un filmas uzņemšanā tika izmantoti tādu fizisko vai juridisko personu pakalpojumi, kuras ir reģistrētas Latvijā. | Atbilstoši MP pieejamai informācijai, pārbauda vai filmas veidošanā ir piedalījušies līdzfinansējuma saņēmēja iesniegtajā projekta iesniegumā norādītie Latvijas speciālisti. Ja, izvērtējot MP, tiek konstatēts, ka filmas veidošanā nav piedalījušies līdzfinansējuma saņēmēja iesniegtajā projekta iesniegumā norādītie Latvijas speciālisti (režisors, pirmā plāna lomas tēlotājs, scenārija autors, galvenais operators, galvenais mākslinieks, mūzikas autors u.c.), tad pārbauda, vai MP ir pievienota informācija par līdzvērtīgu Latvijas speciālistu piedalīšanos filmā, un, ja tāda nav pievienota, tad proporcionāli tiek samazināts izmaksātais līdzfinansējuma apmērs. | 1. www.business.gov.lv 2. MP 3. Zvērināta revidenta vai zvērinātu revidentu komercsabiedrības atzinums. |
| 9. | MP norādītās attiecināmās izmaksas atbilst Ministru kabineta 2025. gada 11.februāra noteikumu Nr. 99 “Kārtība, kādā lieliem, nozīmīgiem publiskiem pasākumiem un ārvalstu filmu uzņemšanai Latvijā tiek piešķirts valsts budžeta līdzfinansējums” (turpmāk – Noteikumi) 25. punktā noteiktajām izmaksu pozīcijām. | Pārbauda, vai MP ir pievienots zvērināta revidenta vai zvērinātu revidentu komercsabiedrības apstiprinājums par filmas projekta īstenošanas gaitā veiktajiem maksājumiem Latvijā, kas apliecina filmas izmaksu atbilstību Noteikumu 25.punktā noteiktajām izmaksu pozīcijām, t.sk. apliecina, ka:   * izmaksas veiktas nepastarpināti pakalpojumu sniedzējiem, ar to saprotot, ka starpniecības pakalpojumi nav attiecināmi; * izmaksās nav iekļauts Pievienotās vērtības nodoklis; * Līdzfinansējuma saņēmējs atbalstāmo darbību ietvaros nav veicis darījumus ar saistītajām personām un darījumos nav konstatējamas krāpšanas pazīmes likuma “Par nodokļiem un nodevām” izpratnē; * izmaksas veiktas bezskaidras naudas darījumu veidā.   Pārbauda, vai zvērināts revidents vai zvērinātu revidentu komercsabiedrība, kas sniegusi apstiprinājumu, ir reģistrēta zvērinātu revidentu vai zvērinātu revidentu komercsabiedrību reģistrā, pievienojot izziņu pie PL Nr. 3.1.  Nepieciešamības gadījumā, Aģentūra pieprasa papildus dokumentus, izmaksu izvērtēšanai. | 1. www.business.gov.lv 2. MP 3. Zvērināta revidenta vai zvērinātu revidentu komercsabiedrības apstiprinājums 4. Zvērinātu revidentu reģistrs ([<https://lzra.lv/sakums/revidentu-registri/zverinatu-revidentu-registrs/>](https://lzra.lv/sakums/revidentu-registri/zverinatu-revidentu-registrs/)) 5. Zvērinātu revidentu komercsabiedrību reģistrs (https://lzra.lv/sakums/revidentu-registri/zverinatu-revidentu-komercsabiedribu-registrs/) |
| 10. | MP pieprasītā līdzfinansējuma summa nepārsniedz līdzfinansējuma līgumā piešķirto līdzfinansējuma apmēru. | Pārbauda, vai MP pieprasītā līdzfinansējuma summa nepārsniedz līdzfinansējuma līgumā konkrētajā kalendārajā gadā piešķirto līdzfinansējuma apmēru. | 1. MP; 2. Līdzfinansējuma līgums |
| 11. | Līdzfinansējuma intensitāte no attiecināmām izmaksām nepārsniedz 30% un ir saskaņā ar līdzfinansējuma līgumā noteikto. | Pārbauda, vai pieprasītā atbalsta intensitāte no attiecināmām izmaksām nepārsniedz līdzfinansējuma līgumā norādīto atbalsta intensitāti (līdz 30%).  Līdzfinansējuma apmēru aprēķinos noapaļo uz leju līdz divām decimālzīmēm aiz komata. | 1. www.business.gov.lv 2. MP |
| 12. | Ir iesniegti visi attiecināmo izmaksu apliecinošie dokumenti saskaņā ar līdzfinansējuma līgumu. | Pārbauda, vai Aģentūrā ir iesniegti attiecināmo izmaksu apliecinošie dokumenti, kas norādīti līdzfinansējuma līgumā:   * 1. **zvērināta revidenta vai zvērinātu revidentu komercsabiedrības apstiprinājums** par iepriekš saņemtā avansa izlietojumu (ja attiecināms) un projekta īstenošanas gaitā veiktajiem maksājumiem Latvijā, apstiprinot atskaites par projekta īstenošanas izmaksām Latvijā atbilstību Noteikumu un līdzfinansējuma līguma nosacījumiem, tai skaitā līdzfinansējuma līgumā noteiktajiem termiņiem, līdzfinansējuma līguma 2.sadaļā noteiktajiem attiecināmo izmaksu kritērijiem un projekta iesniegumam pievienotajai tāmei. Zvērināta revidenta vai revidentu komercsabiedrības apstiprinājumam jābūt parakstītam ar drošu elektronisko parakstu un attiecīgi apliecinātam kopā ar atskaiti par projekta īstenošanas izmaksām Latvijā.   2. **detalizēts ziņojums par projekta īstenošanas gaitu un rezultātiem**, tai skaitā norādot detalizētu filmas veidotāju (*crew list*) un aktieru komandu *(cast*);   3. **bankas konta izraksta apliecināta kopija**, kas apliecina, ka ārvalstu filmas producents ir ieskaitījis projekta īstenošanas laikā Latvijā izlietoto ārvalsts finansējumu līdzfinansējuma saņēmēja kontā;   4. **pārskats par projekta īstenošanas rezultātā samaksāto pievienotās vērtības nodokļa (turpmāk – PVN) apmēru**;   5. **pārskats par projekta īstenošanas rezultātā veiktajiem ieguldījumiem**, tai skaitā investīcijām vietējā infrastruktūrā;   6. **līgumi ar Projekta iesniegumā norādītajiem Latvijas speciālistiem**, kuriem izvērtējot Projektu atbilstoši Noteikumos noteiktajiem projekta iesnieguma kvalitātes vērtēšanas kritērijiem, tika piešķirti punkti;   7. **5 (pieci) attēli elektroniskā formātā**, kas attēlo filmas uzņemšanu Latvijā (darba momentus). Līdzfinansējuma saņēmējs ir atbildīgs par Aģentūrai nodoto autordarbu izmantošanas tiesību saņemšanu no darba autora. Gadījumā, ja autors vai cita trešā persona izvirza Aģentūrai pretenzijas par līdzfinansējuma saņēmēja nodoto autordarbu izmantošanu, līdzfinansējuma saņēmējs uzņemas risināt šādas pretenzijas;   8. **atlasīts Latvijā uzfilmētais filmas materiāls MP4 formātā** vai norāde uz materiāla atrašanās vietu interneta vidē (ar lejupielādes funkcionalitāti). | 1. www.business.gov.lv 2. MP |
| 13. | MP norādītais bankas norēķinu konts ir līdzfinansējuma saņēmēja konts. | Pārbauda, vai MP ir pievienots dokuments (bankas līguma kopija, konta izdruka, VID EDS izdruka ar kontu reģistra datiem u.c.), kurā var identificēt līdzfinansējuma saņēmēja kontu un tas atbilst MP sadaļā “Norēķina rekvizīti” norādītajam bankas norēķinu kontam. | 1) www.business.gov.lv  2) MP |
| 14. | Svešvalodā iesniegtiem dokumentiem ir pievienoti šo dokumentu tulkojumi. | Ja maksājuma pieprasījums vai tam pievienotie dokumenti nav iesniegti svešvalodā, kritērijs netiek vērtēts un PL Nr. 3.1. tiek atzīmēts “N/a”.  Ja kāds no maksājuma pieprasījuma sastāvā esošajiem dokumentiem ir svešvalodā, pārbauda, vai svešvalodā iesniegtajiem dokumentiem ir pievienoti šo dokumentu tulkojumi valsts valodā, atbilstoši Ministru kabineta 2000. gada 22. augusta noteikumiem Nr. 291 „Kārtība, kādā apliecināmi dokumentu tulkojumi valsts valodā” (turpmāk - MK noteikumi Nr. 291).  MP pievienotos dokumentus var iesniegt svešvalodā, bet, ja tajos norādītā informācija Aģentūrai nebūs saprotama, tad Aģentūrai ir tiesības pieprasīt dokumentu tulkojumus. | 1) www.business.gov.lv  2) MP  3)MK noteikumi Nr. 291 |
| 15. | Projekta īstenošanas rezultātā veiktās PVN iemaksas valsts budžetā no faktiskajām attiecināmajām izmaksām pret pieprasīto līdzfinansējumu (%), sasniedz projekta iesnieguma izvērtēšanas rezultātā norādīto plānoto procentuālo rādītāju. | Pārbauda, vai MP pievienotajā pārskatā par PVN samaksu attiecībā pret pieprasīto līdzfinansējumu procentos norādītais rādītājs procentos sasniedz projekta iesnieguma izvērtēšanas rezultātā plānoto rādītāju procentos, t.sk. Noteikumu 20.6. apakšpunktā noteiktajā apmērā (ne mazāk kā 50 % no līdzfinansējuma summas).  MAIN atbildīgais nodarbinātais sagatavo lēmuma projektu, ko paraksta Aģentūras direktors, par atteikumu izmaksāt līdzfinansējumu vai tā daļu, ja atbilstoši iesniegtajā pārskatā norādītajai informācijai faktiski samaksātā pievienotās vērtības nodokļa summa attiecībā pret līdzfinansējuma summu nesasniedz vismaz to apmēru %, ko līdzfinansējuma saņēmējs bija norādījis projekta iesniegumam pievienotajā pārskatā par plānoto pievienotās vērtības nodokļa samaksu, atbilstoši Noteikumu 14.13. apakšpunktam. | 1) www.business.gov.lv  2) MP  3) Projekta iesniegums |
| 16. | Ja līdzfinansējuma saņēmējs iepriekš ir saņēmis avansa maksājumu, tas apliecina, ka ir iztērēts iepriekš saņemtais avansa maksājums. | Ja MP sadaļā "Līdzfinansējuma saņēmējs iepriekš ir saņēmis avansa maksājumu (atzīmēt ar "X"):" tiek veikta atzīme pie "Nē" un līdzfinansējuma saņēmējs nav iepriekš saņēmis avansa maksājumu, kritērijs netiek vērtēts un PL Nr. 3.1. tiek atzīmēts “N/a”.  Ja MP sadaļā "Līdzfinansējuma saņēmējs iepriekš ir saņēmis avansa maksājumu (atzīmēt ar "X"):" tiek veikta atzīme pie "Jā" un līdzfinansējuma saņēmējs iepriekš ir saņēmis avansa maksājumu, pārbauda, vai papildus MP ir pievienots zvērināta revidenta vai zvērinātu revidentu komercsabiedrības apstiprinājums, ka ir iztērēts iepriekšējais avansa maksājums, un MP ir iekļauta informācija par izmaksām, kuras segtas ar iepriekš saņemtā avansa summu.  Papildus pārbauda, vai iepriekš saņemtā avansa maksājuma summa sakrīt ar zvērināta revidenta vai zvērinātu revidentu komercsabiedrības apstiprinājumā norādīto izlietotā avansa summu un MP iekļauto izmaksu summu, kuras segtas ar iepriekš saņemtā avansa summu. | 1. MP 2. Avansa maksājuma pieprasījums 3. Zvērināta revidenta vai zvērinātu revidentu komercsabiedrības apstiprinājums |
| 17. | MP sadaļa “Avansa maksājuma pieprasījums” (turpmāk – avansa maksājuma pieprasījums) ir aizpildīta korekti: | Aģentūra apkopojot informāciju par kalendārā gada ietvaros pieejamā finansējuma atlikumu informē projektu īstenotājus (projektu ranžēšanas secībā) par iespēju saņemt avansa maksājumu, iesniedzot Aģentūrā aizpildītu avansa maksājuma pieprasījumu.  Ja līdzfinansējuma saņēmējs nav aizpildījis avansa maksājuma pieprasījumu vai ja projekta iesniegumā norādīts, ka ārvalstu filmas projektu plānots īstenot mazāk par vienu gadu, netiek vērtēta atbilstība PL Nr. 3.1. minētajiem 17.1. - 17.6. kritērijiem un minētajos kritērijos tiek veikta atzīme “N/a”.  Ja līdzfinansējuma saņēmējs ir aizpildījis avansa maksājuma pieprasījumu un projekta iesniegumā norādīts, ka ārvalstu filmas projektu plānots īstenot ilgāk par vienu gadu, tiek vērtēta atbilstība PL Nr. 3.1. minētajiem 17.1. - 17.6. kritērijiem. |  |
| 17.1. | Aģentūras budžetā ir atlikums no kalendārajā gadā pieejamā finansējuma. | Aģentūra, apkopojot informāciju par kalendārā gada ietvaros pieejamā finansējuma atlikumu, informē projektu īstenotājus (projektu ranžēšanas secībā) par iespēju saņemt avansa maksājumu, iesniedzot Aģentūrā aizpildītu avansa maksājuma pieprasījumu.  Pārbauda, vai apkopojot visus līdzfinansējuma saņēmēju MP kalendārā gada ietvaros, Aģentūras budžetā ir atlikums no kalendārajā gadā pieejamā finansējuma.  Ja kalendārā gada ietvaros atlikušais pieejamais finansējums nav pietiekams visu līdzfinansējuma saņēmēju pieprasīto avansu izmaksai pilnā apjomā vai ja, ievērojot sarindoto projektu iesniegumu secību, nav pietiekams vērtēšanā esošā MP avansa izmaksai, kritērijā tiek veikta atzīme pie "Nē" un vērtēšanu neturpina. | MP |
| 17.2. | Avansa maksājuma pieprasījuma veidlapa ir pilnībā aizpildīta. | Pārbauda, vai avansa maksājuma pieprasījuma veidlapa ir pilnībā aizpildīta. Ja kāda avansa maksājuma pieprasījuma sadaļa nav aizpildīta, bet par tās saturu var pārliecināties citās avansa maksājuma pieprasījuma sadaļās un pielikumos, konstatējums uzskatāms par nebūtisku un papildus informācija netiek pieprasīta. | MP |
| 17.3. | Avansa maksājuma pieprasījumā iekļautās plānotās izmaksas ir tieši saistītas ar ārvalstu filmas projekta īstenošanu un atbilst Noteikumu 25. punktā norādītajām attiecināmajām izmaksām. | Pārbauda vai atbilstoši avansa maksājuma pieprasījumā norādītajam avansa nepieciešamības pamatojumam un papildus iesniegtajiem avansa nepieciešamības pamatojošiem dokumentiem, avansa maksājuma pieprasījumā iekļautās plānotās izmaksas ir tieši saistīts ar ārvalstu filmas projekta īstenošanu un atbilst Noteikumu 25. punktā norādītajām attiecināmajām izmaksām. | 1. MP 2. Projekta iesniegums 3. Noteikumi |
| 17.4. | Avansa maksājuma summa nepārsniedz 30% no līgumā par atbalsta piešķiršanu norādītā līdzfinansējuma apmēra. | Pārbauda, vai pieprasītā avansa maksājuma summa nepārsniedz 30% no līgumā par atbalsta piešķiršanu norādītā līdzfinansējuma apmēra.  Ja pieprasītā avansa maksājuma summa pārsniedz 30% no līgumā par atbalsta piešķiršanu norādītā līdzfinansējuma apmēra, tiek lūgts samazināt avansa maksājuma pieprasījuma summu, nosakot termiņu konstatējumu novēršanai.  Ja avansa maksājuma summa netiek samazināta noteiktajā termiņā, kritērijā tiek veikta atzīme pie "Nē" un vērtēšanu neturpina. | 1. MP 2. Līgums |
| 17.5. | Ir iesniegti avansa maksājuma pieprasījuma pamatojošie dokumenti. | Pārbauda, vai ir iesniegti visi tabulā “Avansa nepieciešamības pamatojošie dokumenti” norādītie avansa nepieciešamības pamatojošie dokumenti. | MP |
| 17.6. | Avansa maksājuma pieprasījumā iekļautās izmaksas nav radušās pirms avansa maksājuma pieprasījuma iesniegšanas Aģentūrā. | Pārbauda, vai, pamatojoties uz avansa maksājuma pieprasījumam pievienotajiem avansa nepieciešamības pamatojošiem dokumentiem, avansa maksājuma pieprasījumā iekļautās izmaksas nav radušās pirms avansa maksājuma pieprasījuma iesniegšanas Aģentūrā.  Ja avansa maksājuma pieprasījumā iekļautās izmaksas ir radušās pirms avansa maksājuma pieprasījuma iesniegšanas Aģentūrā, iesniedzējam tiek lūgts precizēt avansa maksājuma pieprasījumu.  Ja noteiktajā termiņā netiek saņemti avansa maksājuma pieprasījuma precizējumi, tiek sagatavota vēstule par atteikumu izmaksāt avansa maksājumu vai tiek samazināts avansa maksājums par izmaksu apmēru, kas radies pirms avansa maksājuma pieprasījuma iesniegšanas brīža. | MP |